CELEX: 32006R1921
Language: hu
Date: 2006-12-18
Title: Az Európai Parlament és a Tanács 1921/2006/EK rendelete ( 2006. december 18. ) a tagállamokban kirakodott halászati termékekre vonatkozó adatszolgáltatásról és az 1382/91/EGK tanácsi rendelet hatályon kívül helyezéséről   (EGT vonatkozású szöveg)

30.12.2006   
            
            
               HU
            
            
               Az Európai Unió Hivatalos Lapja
            
            
               L 403/1
            
         
      AZ EURÓPAI PARLAMENT ÉS A TANÁCS 1921/2006/EK RENDELETE
   
   (2006. december 18.)
   a tagállamokban kirakodott halászati termékekre vonatkozó adatszolgáltatásról és az 1382/91/EGK tanácsi rendelet hatályon kívül helyezéséről
   (EGT vonatkozású szöveg)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 285. cikke (1) bekezdésére,
   tekintettel a Bizottság javaslatára,
   a Szerződés 251. cikkében megállapított eljárásnak megfelelően (1),
   mivel:
   
               (1)
            
            
               A tagállamokban kirakodott halászati termékekre vonatkozó adatszolgáltatásról szóló, 1991. május 21-i 1382/91/EGK tanácsi rendelet (2) előírja a tagállamok számára, hogy adatokat szolgáltassanak a területükön kirakodott halászati termékek mennyiségéről és átlagáráról.
            
         
               (2)
            
            
               A tapasztalat azt mutatja, hogy a halászati termékek piacának elemzéseit és az egyéb gazdasági elemzéseket nem befolyásolná hátrányosan, ha a közösségi jogszabályok szerint az adatokat havi helyett éves időközönként szolgáltatnák.
            
         
               (3)
            
            
               Az elemzések részletesebbé válnának, ha az adatokat a kirakodást végző halászhajók lobogó szerinti állama szerint osztályoznák.
            
         
               (4)
            
            
               Az 1382/91/EGK rendelet az adatok gyűjtése és összeállítása kapcsán korlátot szab a megengedett mintavételnek, ami túlzott terhet ró egyes nemzeti hatóságokra. Az adatszolgáltatási rendszer javítása és egyszerűsítése céljából helyénvaló, ha az említett rendelet helyébe új jogszabály lép. Következésképpen a 1382/91/EGK rendeletet hatályon kívül kell helyezni.
            
         
               (5)
            
            
               Mivel e rendelet célját – nevezetesen közös jogi keret létrehozását a tagállamokban kirakodott halászati termékekre vonatkozó közösségi statisztikai adatok rendszeres előállítására – a tagállamok nem tudják kielégítően megvalósítani és ezért az közösségi szinten jobban megvalósítható, a Közösség intézkedéseket hozhat a Szerződés 5. cikkében foglalt szubszidiaritás elvének megfelelően. Az e cikkben foglalt arányosság elvének megfelelően ez a rendelet nem lépi túl az e cél eléréséhez szükséges mértéket.
            
         
               (6)
            
            
               A közösségi statisztikákról szóló 1997. február 17-i 322/97/EK tanácsi rendelet (3) képezi a halászat területén a statisztikák hivatkozási alapját. Ez különösen megköveteli a pártatlanság, a megbízhatóság, a tárgyszerűség, a költséghatékonyság és a statisztikai adatok bizalmas kezelése és az átláthatóság elvének való megfelelést.
            
         
               (7)
            
            
               Fontos biztosítani e rendelet egységes alkalmazását, és ehhez gondoskodni kell egy közösségi eljárásról, amely megfelelő időn belül segít meghatározni a végrehajtási rendelkezéseket és megtenni a szükséges technikai kiigazításokat.
            
         
               (8)
            
            
               Az e rendelet végrehajtásához szükséges intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal (4) összhangban kell elfogadni.
            
         
               (9)
            
            
               Mivel a halászati termékek kirakodására vonatkozó statisztikai adatszolgáltatás a közös halászati politika irányításának nélkülözhetetlen eszköze, meg kell határozni az 1999/468/EK határozatban előírt irányítóbizottsági eljárás alkalmazásának lehetőségeit annak érdekében, hogy a tagállamok számára e rendelet végrehajtására átmeneti időszakokat biztosítsanak, valamint, hogy a tagállamok számára a szolgáltatott nemzeti statisztikai adatokból halászati iparuk valamely részágazati statisztikáira vonatkozó adatokat kihagyását lehetővé tevő eltéréseket biztosítsanak.
            
         
               (10)
            
            
               Másrészt a Bizottságot fel kell hatalmazni arra, hogy megállapítsa a mellékletek technikai kiigazításához szükséges feltételeket. Mivel ezek az intézkedések általános hatályúak és e rendelet nem alapvető fontosságú elemeinek módosítását célozzák, azokat az 1999/468/EK határozat 5a. cikkében meghatározott ellenőrzéssel történő szabályozási bizottsági eljárással összhangban kell elfogadni,
            
         ELFOGADTA EZT A RENDELETET:
   1. cikk
   Meghatározások
   E rendelet alkalmazásában a következő meghatározásokat kell alkalmazni:
   
               1.
            
            
               „Közösségi halászhajó”: olyan halászhajó, amely az egyik tagállam lobogója alatt közlekedik, és a Közösségben van nyilvántartva.
            
         
               2.
            
            
               „EFTA halászhajó”: az olyan halászhajó, amely egy EFTA tagország lobogója alatt közlekedik, vagy ott van nyilvántartva.
            
         
               3.
            
            
               „Egységérték”:
               
                           a)
                        
                        
                           a kirakodott halászati termék értéke első értékesítésekor (nemzeti pénznemben) osztva a kirakodott mennyiséggel (tonnában), vagy
                        
                     
                           b)
                        
                        
                           a nem azonnal értékesített halászati termékek esetén az átlagos tonnánkénti ár nemzeti pénznemben, megfelelő módszerrel megbecsülve.
                        
                     
         2. cikk
   A tagállamok kötelezettségei
   (1)   Minden tagállamnak évente statisztikai adatokat kell szolgáltatnia a Bizottságnak a területén közösségi vagy EFTA halászhajók által kirakodott halászati termékekről (a továbbiakban: statisztikai adatok).
   (2)   E rendelet alkalmazásában a következő halászati termékeket kell a jelentést nyújtó tagállam területén kirakodottnak tekinteni:
   
               a)
            
            
               halászhajók vagy a halászflotta egyéb járművei által Közösségen belüli nemzeti kikötőkben kirakodott termékek;
            
         
               b)
            
            
               a jelentést nyújtó tagállam halászhajói által nem közösségi kikötőkben kirakodott áruk, amelyekre a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet (5) 43. mellékletében található T2M formanyomtatvány vonatkozik.
            
         3. cikk
   A statisztikai adatok összeállítása
   (1)   A statisztikai adatoknak a Közösségen belüli nemzeti területen történt kirakodások összességét fel kell ölelniük.
   (2)   Mintavételi technikákat azokban az esetekben lehet használni, amikor egy tagállam halászata egyik részágazatának szerkezeti jellemzői miatt az átfogó adatgyűjtés az ágazat fontosságához mérve aránytalan nehézségeket eredményezne a nemzeti hatóságok számára.
   4. cikk
   Statisztikai adatok
   A statisztikai adatoknak a referencia naptári évben kirakodott halászati termékek teljes mennyiségére és egységértékére kell vonatkozniuk.
   A változók, amelyekről a statisztikai adatokat szolgáltatni kell, azok meghatározásai és a vonatkozó nómenklatúrák a II., III. és IV. mellékletben találhatók.
   5. cikk
   Statisztikai adatok szolgáltatása
   A tagállamoknak a statisztikai adatokat éves alapon kell szolgáltatniuk a Bizottságnak, az I. mellékletben meghatározott formában és a II., III. és IV. mellékletben megállapított kódok használatával.
   A statisztikai adatokat a referencia naptári év végétől számított hat hónapon belül kell szolgáltatni.
   6. cikk
   Módszertan
   (1)   2008. január 19-ig minden tagállamnak részletes módszertani jelentést kell benyújtania a Bizottságnak, amely leírja az adatok gyűjtésének és a statisztikák összeállításának módját. A jelentésnek tartalmaznia kell a mintavételi technikák részleteit és az azokból eredő becslések minőségének értékelését.
   (2)   A Bizottságnak meg kell vizsgálnia a jelentéseket és következtetéseit elő kell terjesztenie a 72/279/EGK tanácsi határozat (6) 1. cikkével létrehozott Agrárstatisztikai Állandó Bizottság (a továbbiakban: a bizottság) megfelelő munkacsoportjának.
   (3)   A tagállamoknak tájékoztatniuk kell a Bizottságot az (1) bekezdésben meghatározott információkban bekövetkezett minden változásról a bevezetést követő három hónapon belül. A használt adatgyűjtési módszerekben bekövetkezett lényeges változások részleteit is továbbítaniuk kell a Bizottságnak.
   7. cikk
   Átmeneti időszak
   E rendelet végrehajtására hatálybalépésének dátumát követően három évet meg nem haladó átmeneti időszak biztosítható a tagállamoknak a 11. cikk (2) bekezdésében megállapított eljárásnak megfelelően.
   8. cikk
   Eltérések
   (1)   Ha egy tagállam halászati ipara valamely részágazati statisztikáinak belefoglalása az ágazat fontosságához mérve aránytalan nehézségeket okozna a nemzeti hatóságok számára, eltérést lehet biztosítani a 11. cikk (2) bekezdésében megállapított eljárásnak megfelelően, lehetővé téve a tagállam számára, hogy a szolgáltatott nemzeti statisztikai adatokból az adott ágazatra vonatkozó statisztikai adatokat kihagyja.
   (2)   A tagállamoknak alá kell támasztaniuk az eltérésre vonatkozó (1) bekezdés szerinti kérelmet a Bizottságnak benyújtott jelentéssel, amely az e rendeletnek a tagállam területén történt kirakodások összességére való alkalmazásában előfordult problémákról szól.
   9. cikk
   A mellékletek frissítése
   A mellékletek technikai kiigazításával kapcsolatos intézkedéseket a 11. cikk (3) bekezdésében meghatározott ellenőrzéssel történő szabályozási bizottsági eljárással összhangban kell elfogadni.
   10. cikk
   Értékelés
   2010. január 19-ig, majd háromévenként a Bizottság értékelő jelentést nyújt be az Európai Parlamentnek és a Tanácsnak az e rendelet értelmében elkészített statisztikai adatokról, különös tekintettel azok relevanciájára és minőségére. E jelentés tartalmazza a statisztikai adatok összegyűjtésére és feldolgozására felállított rendszer költség–haszon elemzését is, és megjelöli a legjobb gyakorlatokat, amelyek lehetővé teszik a tagállamok számára a munkateher csökkentését és a statisztikai adatok használhatóságának és minőségének növelését.
   11. cikk
   A bizottság eljárása
   (1)   A Bizottság munkáját a bizottság segíti.
   (2)   Az e bekezdésre történő hivatkozáskor az 1999/468/EK határozat 4. és 7. cikkét kell alkalmazni, 8. cikkének rendelkezéseire is figyelemmel.
   Az említett határozat 4. cikkének (3) bekezdésében megállapított határidő három hónap.
   (3)   Az e bekezdésre történő hivatkozáskor az 1999/468/EK határozat 5a. cikkének (1)–(4) bekezdését és 7. cikkét kell alkalmazni, 8. cikkének rendelkezéseire is figyelemmel.
   12. cikk
   Hatályon kívül helyezés
   Az 1382/91/EGK rendelet hatályát veszti.
   13. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. december 18-án.
      
         
            az Európai Parlament részéről
         
         
            az elnök
         
         J. BORRELL FONTELLES
         
      
      
         
            a Tanács részéről
         
         
            az elnök
         
         J.-E. ENESTAM
         
      
   
   
      (1)  Az Európai Parlament 2006. június 15-i véleménye (a Hivatalos Lapban még nem tették közzé), a Tanács 2006. november 14-i közös álláspontja (a Hivatalos Lapban még nem tették közzé) és az Európai Parlament 2006. december 12-i álláspontja (a Hivatalos Lapban még nem tették közzé).
   
      (2)  HL L 133., 1991.5.28., 1. o. A legutóbb az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított rendelet.
   
      (3)  HL L 52., 1997.2.22., 1. o. Az 1882/2003/EK rendelettel módosított rendelet.
   
      (4)  HL L 184., 1999.7.17., 23. o. A 2006/512/EK határozattal (HL L 200., 2006.7.22., 11. o.) módosított határozat.
   
      (5)  HL L 253., 1993.10.11., 1. o. A legutóbb a 402/2006/EK rendelettel (HL L 70., 2006.3.9., 35. o.) módosított rendelet.
   
      (6)  HL L 179., 1972.8.7., 1. o.
   
   
      I. MELLÉKLET
      A SZOLGÁLTATOTT STATISZTIKAI ADATOK FORMÁTUMA
      A statisztikai adatállomány formátuma
      A statisztikai adatokat olyan állományban kell szolgáltatni, amelyben minden bejegyzés tartalmazza az alább feltüntetett mezőket. Ezeket a mezőket vesszővel kell elválasztani („,” ).
      
                  Terület
               
               
                  Megjegyzés
               
               
                  Melléklet
               
            
                  Referenciaév
               
               
                  4 jegyű (pl. 2003)
               
               
                   
               
            
                  A jelentést nyújtó ország
               
               
                  Alpha-3 kód
               
               
                  II. melléklet
               
            
                  Faj vagy fajcsoport
               
               
                  Nemzetközi alpha-3 kód (1)
                  
               
               
                  –
               
            
                  Lobogó szerinti állam
               
               
                  Alpha-3 kód
               
               
                  II. melléklet
               
            
                  Kiszerelés
               
               
                   
               
               
                  III. melléklet
               
            
                  Rendeltetés
               
               
                   
               
               
                  IV. melléklet
               
            
                  Mennyiség
               
               
                  Kirakodott tonna (egy tizedesjegyre kerekítve)
               
               
                   
               
            
                  Egységérték
               
               
                  Nemzeti pénznemben tonnánként
               
               
                   
               
            Az 50 kg kirakodott súlynál kisebb mennyiségeket „0,0”-ként kell feltüntetni.
      
         (1)  A nemzetközi alpha-3 fajok kódjainak teljes listája a FAO ASFIS fájlban találhatók (http://www.fao.org/fi/statist/fisoft/asfis/asfis.asp).
   
   
      II. MELLÉKLET
      ORSZÁGKÓDOK LISTÁJA
      
                  Ország
               
               
                  Kód
               
            
                  Belgium
               
               
                  BEL
               
            
                  Cseh Köztársaság
               
               
                  CZE
               
            
                  Dánia
               
               
                  DNK
               
            
                  Németország
               
               
                  DEU
               
            
                  Észtország
               
               
                  EST
               
            
                  Görögország
               
               
                  GRC
               
            
                  Spanyolország
               
               
                  ESP
               
            
                  Franciaország
               
               
                  FRA
               
            
                  Írország
               
               
                  IRL
               
            
                  Olaszország
               
               
                  ITA
               
            
                  Ciprus
               
               
                  CYP
               
            
                  Lettország
               
               
                  LVA
               
            
                  Litvánia
               
               
                  LTU
               
            
                  Luxemburg
               
               
                  LUX
               
            
                  Magyarország
               
               
                  HUN
               
            
                  Málta
               
               
                  MLT
               
            
                  Hollandia
               
               
                  NLD
               
            
                  Ausztria
               
               
                  AUT
               
            
                  Lengyelország
               
               
                  POL
               
            
                  Portugália
               
               
                  PRT
               
            
                  Szlovénia
               
               
                  SVN
               
            
                  Szlovákia
               
               
                  SVK
               
            
                  Finnország
               
               
                  FIN
               
            
                  Svédország
               
               
                  SWE
               
            
                  Egyesült Királyság
               
               
                  GBR
               
            
                  Izland
               
               
                  ISL
               
            
                  Norvégia
               
               
                  NOR
               
            
                  Egyéb
               
               
                  OTH
               
            
   
      III. MELLÉKLET
      KISZERELÉSI KÓDOK LISTÁJA
      A. rész
      Lista
      
                  Kiszerelés
               
               
                  Kód
               
            
                  Friss (nem meghatározott)
               
               
                  10
               
            
                  Friss (egész)
               
               
                  11
               
            
                  Friss (kizsigerelt)
               
               
                  12
               
            
                  Friss (farkak)
               
               
                  13
               
            
                  Friss (filé)
               
               
                  14
               
            
                  Friss (kizsigerelt, fej nélkül)
               
               
                  16
               
            
                  Friss (élő)
               
               
                  18
               
            
                  Friss (egyéb)
               
               
                  19
               
            
                  Fagyasztva (nem meghatározott)
               
               
                  20
               
            
                  Fagyasztva (egész)
               
               
                  21
               
            
                  Fagyasztva (kizsigerelt)
               
               
                  22
               
            
                  Fagyasztva (farkak)
               
               
                  23
               
            
                  Fagyasztva (filé)
               
               
                  24
               
            
                  Fagyasztva (nem filézett)
               
               
                  25
               
            
                  Fagyasztva (kizsigerelt, fej nélkül)
               
               
                  26
               
            
                  Fagyasztva (tisztított)
               
               
                  27
               
            
                  Fagyasztva (nem tisztított)
               
               
                  28
               
            
                  Fagyasztva (egyéb)
               
               
                  29
               
            
                  Sózva (nem meghatározott)
               
               
                  30
               
            
                  Sózva (egész)
               
               
                  31
               
            
                  Sózva (kizsigerelt)
               
               
                  32
               
            
                  Sózva (filé)
               
               
                  34
               
            
                  Sózva (kizsigerelt és fej nélkül)
               
               
                  36
               
            
                  Sózva (egyéb)
               
               
                  39
               
            
                  Füstölve
               
               
                  40
               
            
                  Főzve
               
               
                  50
               
            
                  Főzve (fagyasztva és csomagolva)
               
               
                  60
               
            
                  Szárítva (nem meghatározott)
               
               
                  70
               
            
                  Szárítva (egész)
               
               
                  71
               
            
                  Szárítva (kizsigerelt)
               
               
                  72
               
            
                  Szárítva (filé)
               
               
                  74
               
            
                  Szárítva (kizsigerelt, fej nélkül)
               
               
                  76
               
            
                  Szárított (nyúzott)
               
               
                  77
               
            
                  Szárítva (egyéb)
               
               
                  79
               
            
                  Egész (nem meghatározott)
               
               
                  91
               
            
                  Olló
               
               
                  80
               
            
                  Tojás
               
               
                  85
               
            
                  Ismeretlen kiszerelés
               
               
                  99
               
            B. rész
      Megjegyzések
      
                  (1)
               
               
                  Filé: a hal gerincével párhuzamosan vágott, a hal jobb vagy bal oldalát tartalmazó halszeletek, feltéve hogy a fej, a zsigerek, az uszonyok (a hátuszony, az alsósörényuszony, a farkuszony, a hasúszó, a melluszony) és a csontok (a gerincoszlop vagy nagy hátgerinc, hasi vagy mellkasi, a hörgő vagy kengyelcsontok stb.) el vannak távolítva és a két oldal már nem érintkezik, például a hátánál vagy a hasánál.
               
            
                  (2)
               
               
                  Egész hal: bontatlan hal.
               
            
                  (3)
               
               
                  Tisztított: tintahal, amelynek karjai, feje és belső szervei el vannak távolítva a testből.
               
            
                  (4)
               
               
                  Fagyasztott hal: a hal minőségének megőrzése céljából –18 °C-on vagy annál alacsonyabb átlagos hőmérsékleten fagyasztott hal, amelyet –18 °C-on vagy annál alacsonyabb hőmérsékleten tárolnak.
               
            
                  (5)
               
               
                  Friss hal: nem pácolt, nem feldolgozott, nem fagyasztott és más módon sem kezelt, csupán hűtött hal. Általában egészben vagy kizsigerelve vannak kiszerelve.
               
            
                  (6)
               
               
                  Sózott hal: többnyire kizsigerelt és fej nélküli hal, sóban vagy sós lében pácolva.
               
            
   
      IV. MELLÉKLET
      A TERMÉKEK RENDELTETÉSÉRE VONATKOZÓ KÓDOK LISTÁJA
      A. rész
      Lista
      
                  Rendeltetés
               
               
                  Kód
               
               
                  A benyújtás jellege
               
            
                  Emberi fogyasztás
               
               
                  1
               
               
                  Kötelező
               
            
                  Ipari felhasználás
               
               
                  2
               
               
                  Kötelező
               
            
                  Piacról kivont termékek
               
               
                  3
               
               
                  Önkéntes
               
            
                  Csalétek
               
               
                  4
               
               
                  Önkéntes
               
            
                  Állati takarmányozás
               
               
                  5
               
               
                  Önkéntes
               
            
                  Hulladék
               
               
                  6
               
               
                  Önkéntes
               
            
                  Ismeretlen rendeltetés
               
               
                  9
               
               
                  Önkéntes
               
            B. rész
      Megjegyzések
      
                  (1)
               
               
                  Emberi fogyasztás: minden olyan halászati termék, amelyet közvetlenül emberi fogyasztás céljából értékesítenek, vagy amelyet szerződés vagy egyéb megállapodás keretében emberi fogyasztás céljára rakodnak ki. Kivételt képeznek az eredetileg emberi fogyasztás céljára szánt olyan mennyiségek, amelyeket az első értékesítéskor a piaci feltételek, a közegészségügyi rendelkezések vagy más hasonló okok miatt kivontak az emberi fogyasztásra szolgáló termékek piacáról.
               
            
                  (2)
               
               
                  Ipari felhasználás: minden olyan halászati termék, amelyet kifejezetten halliszt vagy olaj előállítása, vagy állati takarmányozás céljából rakodtak ki, valamint azok a mennyiségek, amelyeket eredetileg ugyan emberi fogyasztásra szántak, de az első értékesítéskor nem ilyen célból kerültek forgalomba.
               
            
                  (3)
               
               
                  Piacról kivont termékek: azok a mennyiségek, amelyeket eredetileg emberi fogyasztásra szántak, de a piaci feltételek, a közegészségügyi rendelkezések vagy más hasonló okok miatt az első értékesítéskor kivontak a piacról.
               
            
                  (4)
               
               
                  Csalétek: azok a friss halmennyiségek, amelyek rendeltetése a csalétekként való használat más halászati tevékenységek során. Ennek egyik példája a botos és zsineges tonhalhalászatban használt csalétek.
               
            
                  (5)
               
               
                  Állati takarmány: közvetlenül állatok takarmányozására szánt friss halmennyiségek. Nem tartoznak ide a halliszt és a halolaj feldolgozására szánt mennyiségek.
               
            
                  (6)
               
               
                  Hulladék: hal vagy halrészek, amelyek állaguknál fogva kirakodás előtt megsemmisítendők.
               
            
                  (7)
               
               
                  Ismeretlen rendeltetés: azok a halmennyiségek, amelyek egyetlen másik kategóriába sem sorolhatók be.